
谞讬讚讛 讬讗 注"讘 - 驻讬专讜砖 砖讟讬讬谞讝诇抓

砖讬讟转 讘讬转 砖诪讗讬 讛讬讗, 讚讗诪专讬 [砖讛诐 讗讜诪专讬诐] 砖讙诐 讛讚诐 讛讬讜爪讗 诇讗讞专 讛诇讬讚讛 讜讙诐 讛讚诐 讛讘讗 诇讗讞专讬讜 诪注讬谉 讗讞讚 讛讜讗, 讜讗讬诇讜 砖讬讟转讬 讛讬讗 讻讚注转 讘讬转 讛诇诇 讛讞讜诇拽讬诐 注诇讬讛诐. 讜砖讜讗诇讬诐: 讜讻讬 住转诐 诇谉 [诇谞讜], 讻诇讜诪专, 砖谞讛 讛转谞讗 讘讛 讚讘专讬诐 诇诇讗 爪讬讜谉 砖诐 讗讜诪专诐, 讻讚注转 讘讬转 砖诪讗讬 砖讗讬谉 讛诇讻讛 讻诪讜转诐? 讜诪砖讬讘讬诐: 砖谞讛 讻讱 讛转谞讗, 讻讬讜谉 砖诪砖谞转谞讜 谞讗诪专讛 讗讻谉 讘住转诐, 讜讗讜诇诐 讗讞专 讻讱 转讬砖谞讛 诪砖谞讛 砖讘讛 转讜讘讗 诪讞诇讜拽转 讘讬转 砖诪讗讬 讜讘讬转 讛诇诇, 注诐 讬讬讞讜住 砖讬讟转诐 诇砖诪诐, 讜讚专讱 讛转谞讗 讛讜讗 诇砖谞讜转 讻谉, 讜讚拽讚拽 讛转谞讗 诇讛讘讬讗 讻讱 讗转 讛讚讘专讬诐, 砖讻谉 讻诇诇 讛讜讗 砖讻诇 住转诐 讜讗讞专 讻讱 诪讞诇讜拽转 鈥� 讗讬谉 讛诇讻讛 讻住转诐.


讜讗讬 讘注讬转 讗讬诪讗 [讜讗诐 转专爪讛 讗诪讜专] 转砖讜讘讛 讗讞专转 诇砖讗诇讛 砖谞砖讗诇讛 注诇 砖讬讟转 诇讜讬: 诪讬 拽转谞讬 [讛讗诐 砖谞讬谞讜 讘诪砖谞转谞讜] "诪讘拽砖转 诇讬砖讘", 砖诪讚讜讘专 讘讗砖讛 砖住讬讬诪讛 讬诪讬 讟讜诪讗转讛 讜诪讘拽砖转 诇讛转讞讬诇 讬诪讬 讟讛专转讛? 讛专讬 "讬讜砖讘转 注诇 讚诐 讟讜讛专" 拽转谞讬 [砖谞讬谞讜] 讘诪砖谞转谞讜, 砖讻讘专 讬讜砖讘转, 讜讗诪专讛 讛诪砖谞讛 砖驻讟讜专讛 诪诇讘讚讜拽 讘讬诪讬 讟讛专转讛. 讜转讜讛讬诐 注诇 讻讱: 讗讬 [讗诐] 诪讚讜讘专 讘讬讜砖讘转 诪诪砖 注诇 讚诐 讟讜讛专, 诪讗讬 诇诪讬诪专讗 [诪讛 讞讬讚讜砖 讬砖 诇讜诪专 讘讝讛] 砖驻讟讜专讛 诪诇讘讚讜拽, 讜讛专讬 讛讬讗 讘讬诪讬 讟讛专转讛! 讜诪砖讬讘讬诐: 诪讛讜 讚转讬诪讗 [砖转讗诪专] 砖讘讻诇 讝讗转 转讬讘讚讜拽, 讚讚讬诇诪讗 [砖砖诪讗] 讗诐 转专讗讛 砖诇讜砖 驻注诪讬诐 讘讝诪谞讬诐 拽爪讜讘讬诐 讘转讜讱 讛讬诪讬诐 讛讗诇讛, 拽讘注讛 [谞拽讘注转] 诇讛 讘讻讱 诪讻讗谉 讜讗讬诇讱 讜住转, 讗祝 砖讛谉 专讗讬讜转 砖诇 讚诐 讟讜讛专, 诇讻谉 拽讗 诪砖诪注 诇谉 [讛砖诪讬注讛 诇谞讜] 讛诪砖谞讛 砖专讗讬讬转 讚诐 讛讘讗 诪诪注讬谉 讟讛讜专 诇注谞讬谉 讚诐 讛讘讗 诪诪注讬谉 讟诪讗 (讚诐 谞讚讜转) 鈥� 诇讗 拽讘注讛 [讗讬谞讛 谞拽讘注转] 讜住转.


 讜砖讜讗诇讬诐:  讛谞讬讞讗 [讝讛 谞讜讞] 诇诇讜讬, 砖讗诪专 砖谞讬 诪注讬谞讜转 讛诐, 讜诇讻谉 讗讬谉 拽讜讘注转 讜住转 注诇 讚诐 讛讘讗 诪诪拽讜专 讗讞讚 讘讛住转诪讱 注诇 讚诐 讛讘讗 诪诪拽讜专 讗讞专. 讗诇讗 诇专讘 砖讗诪专 讻讬 砖谞讬 住讜讙讬 讛讚诪讬诐 砖讗砖讛 专讜讗讛 诪诪注讬谉 讗讞讚 讛讜讗 鈥� 转讘讚讜拽 讘讬诪讬 讟讛专转讛, 讚讬诇诪讗 [砖诪讗] 转专讗讛 砖诇讜砖 驻注诪讬诐 讘讝诪谞讬诐 拽爪讜讘讬诐 讜拽讘注讛 [谞拽讘注转] 诇讛 讘讻讱 讜住转! 讜诪砖讬讘讬诐: 讗驻讬诇讜 转讗诪专 讛讻讬 [讻讱] 砖砖谞讬 住讜讙讬 讛讚诐 诪诪拽讜专 讗讞讚 讛诐, 诇砖讬讟转 专讘, 诪讻诇 诪拽讜诐 诪讬诪讬 讟讛专讛 诇讬诪讬 讟讜诪讗讛 诇讗 拽讘注讛 [讗讬谞讛 拽讜讘注转] 讜住转.


讗 讜注讜讚 砖谞讬谞讜 讘诪砖谞转谞讜 讻讬 讗祝 讗砖讛 砖讬砖 诇讛 讜住转 诪砖诪砖转 注诐 讘注诇讛 讘注讚讬诐 诇驻谞讬 讜讗讞专讬 讛转砖诪讬砖. 讜讘讗讜转讜 注谞讬谉 转谞谉 讛转诐 [砖谞讬谞讜 砖诐 讘诪砖谞讛 讘驻专拽 讛讗讞专讜谉 砖讘诪住讻转 讝讜], 转讬谞讜拽转 (讘转 驻讞讜转 诪砖转讬诐 注砖专讛 砖谞讛 讜讬讜诐 讗讞讚) 砖诇讗 讛讙讬注 注讚讬讬谉 讝诪谞讛 诇专讗讜转 讚诐 谞讚讛 讜谞砖讗转, 讘讬转 砖诪讗讬 讗讜诪专讬诐: 谞 讜转谞讬谉 诇讛 讗专讘注 诇讬诇讜转, 砖讗诐 讛讬讗 谞讘注诇转 讜专讜讗讛 讚诐 讘诪砖讱 讗专讘注转 讛诇讬诇讜转 讛专讗砖讜谞讬诐, 诪谞讬讞讬诐 砖讛讚诐 讛讝讛 讛讜讗 讚诐 讘转讜诇讬诐, 讜诪讜转专转 诇讘注诇讛. 讜讘讬转 讛诇诇 讗讜诪专讬诐: 讗讬谉 诇讻讱 拽讬爪讘转 讝诪谉 拽讘讜注讛, 讗诇讗 讛专讬 讝讛 讘讙讚专 讚诐 讘转讜诇讬诐 注讚 砖转讞讬讛 讛诪讻讛 (砖讬转专驻讗 讛驻爪注) 砖诇 讛讘转讜诇讬诐, 讙诐 讗诐 谞诪砖讱 讛讚讘专 讝诪谉 专讘.


讗诪专 专讘 讙讬讚诇, 讗诪专 砖诪讜讗诇: 诇讗 砖谞讜 讘讬转 讛诇诇 砖讛讚诪讬诐 砖转专讗讛 讛专讬讛诐 讘讞讝拽转 讚诐 讘转讜诇讬诐 注讚 砖讬转专驻讗 驻爪注 讛讘转讜诇讬诐, 讗诇讗 专拽 讻砖诇讗 驻住拽讛 诪诇专讗讜转 讚诐 诪讞诪转 转砖诪讬砖, 讻诇讜诪专, 砖讻诇 驻注诐 砖讛讬讗 诪砖诪砖转 注诐 讘注诇讛 讛专讬讛讬 专讜讗讛 讚诐, 讜讛专讬 讝讛 诪讜讻讬讞 砖讚诐 讛讘讗 诪驻爪注 讛讘转讜诇讬诐 讛讜讗, 讜诇讻谉 讗祝 讗诐 专讗转讛 讗讝 讚诐 砖诇讗 诪讞诪转 转砖诪讬砖 住讘讜专讬诐 讘讬转 讛诇诇 砖讚诐 讝讛 诪讞诪转 驻爪注 讛讘转讜诇讬诐, 砖讟专诐 谞专驻讗. 讗讘诇 讗诐 驻住拽讛 讻讘专 诪诇专讗讜转 诪讞诪转 转砖诪讬砖, 讻诇讜诪专, 砖砖讬诪砖讛 注诐 讘注诇讛, 讜诇讗 专讗转讛, 讛专讬 讝讛 诪讜讻讬讞 砖谞专驻讗 讛驻爪注, 讜讗诐 诇讗讞专 诪讻谉 专讗转讛 鈥� 讛专讬 讛讬讗 讟诪讗讛.


讜注讜讚 诇砖讬讟转 讘讬转 讛诇诇 讝讜: 讗诐 注讘专 注诇讬讛 诇讬诇讛 讗讞转 讘诇讗 转砖诪讬砖, 讜诇讗讞专 诪讻谉 专讗转讛 讚诐 讘诇讗 砖砖讬诪砖讛 注诐 讘注诇讛 鈥� 讛专讬 讝讛 诪讜讻讬讞 砖讚诐 讝讛 讗讬谞讜 讚诐 讛讘转讜诇讬诐, 讜讛专讬 讛讬讗 讟诪讗讛. 讜注讜讚: 讗诐 谞砖转谞讜 诪专讗讛 讚诪讬诐 砖诇讛 砖诪专讗讛 讛讚诐 砖讜谞讛 诪诪专讗讛 讚诐 讛讘转讜诇讬诐 鈥� 讛专讬讛讬 讟诪讗讛. 诪转讬讘 [诪拽砖讛] 专' 讬讜谞讛 注诇 讛诇讻讛 讗讞专讜谞讛 讝讜 砖讘讚讘专讬 砖诪讜讗诇: 讜讗诐 讻谉, 诪讛 砖砖谞讬谞讜 讘诪砖谞转谞讜 砖讘转讜诇讛 砖讚诪讬讛 讟讛讜专讬诐 讗讬谞讛 爪专讬讻讛 讘讚讬拽讛, 讗诪讗讬 [诪讚讜注] 讗讬谞讛 爪专讬讻讛 讘讚讬拽讛, 讗讚专讘讛 爪专讬讻讛 讛讬讗 砖转砖诪砖 讘注讚讬诐 诪驻谞讬 讛讞砖砖 讚讚讬诇诪讗 [砖砖诪讗] 谞砖转谞讜 诪专讗讛 讚诪讬诐 砖诇讛 诪诪专讗讛 讚诐 讛讘转讜诇讬诐, 讜注讻砖讬讜 讛讬讗 专讜讗讛 讚诐 谞讚讛!


讗诪专 专讘讗: 注讚 砖诪拽砖讬诐 诇讚讘专讬 砖诪讜讗诇 讗诇讜 诪诪讛 砖砖谞讬谞讜 讘住讜祝 诪砖谞转谞讜, 讗讬诪讗 [讗诪讜专] 讗转 讛砖谞讜讬 讘专讬砖讗 [讘转讞讬诇转 诪砖谞转谞讜] 砖讻诇 讛谞砖讬诐 爪专讬讻讜转 诇讘讚讜拽 砖讞专讬转 讜注专讘讬转, 讞讜抓 诪谉 讛谞讚讛 讜讛讬讜砖讘转 注诇 讚诐 讟讜讛专 砖讗讬谞谉 爪专讬讻讜转 诇讻讱, 讜讬砖 诇讚讬讬拽 讘讗讜驻谉 讝讛: 讚讜讜拽讗 砖转讬 讗诇讛 讛讜讗 讚诇讗 讘注讬讗 [砖讗讬谞讛 爪专讬讻讛] 讘讚讬拽讛, 讗讘诇 讘转讜诇讛 讗祝 砖讚诪讬讛 讟讛讜专讬谉 讘讻诇 讝讗转 讛专讬讛讬 讘注讬讗 [爪专讬讻讛] 讘讚讬拽讛. 讜讘讜讜讚讗讬 诪砖讜诐 讛讞砖砖 砖诪讗 谞砖转谞讜 讚诪讬讛, 讜讛专讬 专讗讬讛 诪诪砖谞转谞讜 诇讚讘专讬 砖诪讜讗诇 讛诇诇讜! 讜砖讜讗诇讬诐: 讗诇讗 拽砖讬讬谉 讗讛讚讚讬 [拽砖讬诐 讛诐 讛讚讬讜拽讬诐 诪砖谞讬 讞诇拽讬 讛诪砖谞讛 讝讛 注诇 讝讛], 讜讻讬爪讚 谞讬讬砖讘 讗转 讚讘专讬 讛诪砖谞讛?


 讜诪砖讬讘讬诐: 讗讬谉 讝讜 住转讬专讛, 砖讻谉 讗驻砖专 诇讜诪专 讻讬  讻讗谉 讘住讜祝 讛诪砖谞讛 诪讚讜讘专 讻砖砖诪砖讛 注讻砖讬讜, 讜讘诪拽专讛 讝讛 讛专讬讛讬 驻讟讜专讛 诪诇讘讚讜拽 注爪诪讛 砖诪讗 讬讬诪爪讗 讚诐 砖讛砖转谞讛 诪专讗讛讜 诪讚诐 驻爪讬注转 讛讘转讜诇讬诐, 砖讻谉 讗驻讬诇讜 讗诐 讬讬诪爪讗 诇讗 谞讟诪讗谞讛 讘砖诇 讻讱, 诪驻谞讬 讚讗讬诪讗 [砖讬砖 诪拽讜诐 诇讜诪专] 砖讛住讬讘讛 诇砖讬谞讜讬 讛诪专讗讛 讛讜讗 砖讛砖诪砖 (讻讬谞讜讬 诇讗讬讘专 讛转砖诪讬砖) 注讻专谉 (讙专诐 诇砖讬谞讜讬 讛爪讘注). 讜讗讬诇讜 讻讗谉 讘转讞讬诇转 讛诪砖谞讛 砖讚讬讬拽谞讜 诪诪谞讛 砖讛讘转讜诇讛 砖谞讘注诇讛 爪专讬讻讛 诇讘讚讜拽 砖讞专讬转 讜注专讘讬转 诪讚讜讘专 讻砖诇讗 砖诪砖讛 注讻砖讬讜, 砖诪讗 讬讬诪爪讗 讚诐 砖讛砖转谞讛 诪专讗讛讜 诪讚诐 讛讘转讜诇讬诐.


 讜诪讘讬讗讬诐 专讗讬讛 诇讚讘专讬 专讘 讙讬讚诇 讘砖诐 砖诪讜讗诇 讘砖讬讟转 讘讬转 讛诇诇, 转谞讬讗 谞诪讬 讛讻讬 [砖谞讜讬讛 讘专讬讬转讗 讛诪讙讚讬专讛 讙诐 讻谉 讻讱] 讗转 砖讬讟转 讘讬转 讛诇诇: 讘诪讛 讚讘专讬诐 讗诪讜专讬诐 砖讚诐 讘转讜诇讛 讛专讬讛讜 讟讛讜专 注讚 砖转讬专驻讗 讛诪讻讛? 鈥� 讻诇 讝诪谉 砖诇讗 驻住拽讛 诪诇专讗讜转 诪讞诪转 转砖诪讬砖, 讜讗祝 讗诐 专讗转讛 砖诇讗 诪讞诪转 转砖诪讬砖.


讗讘诇 讗诐 驻住拽讛 诇专讗讜转 诪讞诪转 转砖诪讬砖, 砖砖讬诪砖讛 注诐 讘注诇讛 驻注诐 讗讞转 讜诇讗 专讗转讛 讚诐, 讜讗诐 讗讞专 讻讱 专讗转讛 鈥� 讛专讬 讝讜 讟诪讗讛. 讜讻诪讜 讻谉, 讗诐 注讘专 诇讬诇讛 讗讞转 讘诇讗 转砖诪讬砖, 讜诇讗讞专 诪讻谉 专讗转讛 讘诇讗 砖砖讬诪砖讛 注诐 讘注诇讛 鈥� 讟诪讗讛. 讜讻谉 讗诐 谞砖转谞讜 诪专讗讛 讚诪讬诐 砖诇讛 诪诪专讗讛 讚诐 讛讘转讜诇讬诐 鈥� 讟诪讗讛.


讘 砖谞讬谞讜 讘诪砖谞转谞讜 讻讬 驻注诪讬诐 讛讬讗 爪专讬讻讛 诇讘讚讜拽: 砖讞专讬转, 讜讘讬谉 讛砖诪砖讜转. 讜讘讛住讘专 讛讚讘专讬诐 讗诪专 专' 讬讛讜讚讛, 讗诪专 砖诪讜讗诇: 诇讗 砖谞讜 砖爪专讬讻讛 讛讗砖讛 讘讚讬拽讜转 讗诇讛 讗诇讗 诇注谞讬谉 讟讛专讜转, 砖讘讜讚拽转 讘讬讜诐 鈥� 讻讚讬 诇讛讞讝讬拽 讘讟讛专讛 讗转 讛讟讛专讜转 砖讛转注住拽讛 讘讛谉 讘诇讬诇讛, 讜讘诇讬诇讛 鈥� 讻讚讬 诇讛讞讝讬拽 讘讟讛专讛 讗转 讛讟讛专讜转 砖讛转注住拽讛 讘讛谉 讘讬讜诐. 讗讘诇 诇注谞讬谉 转砖诪讬砖 注诐 讘注诇讛 诪讜转专转 讛讬讗 讘诇讗 讘讚讬拽讛. 讜砖讜讗诇讬诐: 驻砖讬讟讗 [驻砖讜讟] 砖讻讱 诪砖诪注讜转 讛诪砖谞讛, 砖讛专讬 "爪专讬讻讛 诇讛讬讜转 讘讜讚拽转 砖讞专讬转" 转谞谉 [砖谞讬谞讜] 讘诪砖谞讛, 讜转砖诪讬砖 讛诪讬讟讛 谞讜讛讙 讘诇讬诇讛, 讜诇讗 讘讬讜诐!


讗诇讗 讗讬 [讗诐] 讚讘专讬 专讘 讬讛讜讚讛 讘砖诐 砖诪讜讗诇 讗转诪专 [谞讗诪专讜] 讘爪讜专转诐 讝讜, 讬砖 诇讜诪专 讻讬 讗住讬驻讗 讗转诪专 [注诇 住讜祝 讛诪砖谞讛 谞讗诪专讜], 砖谞讗诪专 砖诐: "爪专讬讻讛 诇讛讬讜转 讘讜讚拽转... 讜讘砖注讛 砖讛讬讗 注讜讘专转 诇砖诪砖 讗转 讘讬转讛". 讜注诇 讚讘专讬诐 讗诇讜 砖讘诪砖谞讛 讗诪专 专讘讬 讬讛讜讚讛, 讗诪专 砖诪讜讗诇: 诇讗 砖谞讜 砖爪专讬讻讛 讘讚讬拽讛 讻砖讛讬讗 注讜讘专转 诇砖诪砖 讗转 讘讬转讛 讗诇讗 讘讗砖讛 砖讛讬讗 注住讜拽讛 讘讟讛专讜转, 讚诪讙讜 讚讘注讬讗 [砖诪转讜讱 砖讛讬讗 爪专讬讻讛] 讘讚讬拽讛 诇讟讛专讜转, 讘注讬讗 谞诪讬 [爪专讬讻讛 讙诐 讻谉] 讘讚讬拽讛 讻讚讬 诇砖诪砖 注诐 讘注诇讛, 讗讘诇 讗砖讛 砖讗讬谞讛 注住讜拽讛 讘讟讛专讜转 鈥� 诇讗 讘注讬讗 [讗讬谞讛 爪专讬讻讛] 讘讚讬拽讛 讻讚讬 诇砖诪砖 注诐 讘注诇讛.


 讜砖讜讗诇讬诐 注诇 讻讱: 诪讗讬 拽讗 诪砖诪注 诇谉 [诪讛 讛砖诪讬注 诇谞讜] 专讘 讬讛讜讚讛 讘砖诐 砖诪讜讗诇 讘讝讛? 讜讛诇讜讗 转谞讬谞讗 [砖谞讬谞讜] 讻讘专 讚讘专 讝讛 (讘诪砖谞讛 砖讘驻专拽 讛讘讗): 讻诇 讛谞砖讬诐 讘讞讝拽转 讟讛专讛 诇讘注诇讬讛谉, 讜讗讬谞谉 爪专讬讻讜转 讘讚讬拽讛 讻讚讬 诇砖诪砖 注诪讛诐! 讜诪砖讬讘讬诐: 讗讬 诪诪转谞讬转讬谉 讛讜讛 讗诪讬谞讗 [讗诐 诪讗讜转讛 诪砖谞讛 讛讬讬转讬 讗讜诪专] 讻讬 讛谞讬 诪讬诇讬 [讚讘专讬诐 讗诇讛] 讗诪讜专讬诐 讚讜讜拽讗 讘讗砖讛 砖讬砖 诇讛 讜住转 拽讘讜注, 讜讗讬谞讛 爪专讬讻讛 诇讞砖讜砖 讘讝诪谉 砖讗讬谞讜 讜住转讛, 讗讘诇 讗砖讛 砖讗讬谉 诇讛 讜住转 拽讘讜注 鈥� 讘注讬讗 [爪专讬讻讛] 讘讚讬拽讛 讻讚讬 诇砖诪砖 注诐 讘注诇讛. 讜诇讻讱 讘讗 专讘 讬讛讜讚讛 讘砖诐 砖诪讜讗诇 诇讛砖诪讬注谞讜 砖讗祝 讗砖讛 砖讗讬谉 诇讛 讜住转 讗讬谞讛 爪专讬讻讛 讘讚讬拽讛 讻讚讬 砖转讜讻诇 诇砖诪砖 注诐 讘注诇讛.


 讜诪拽砖讬诐:  讜讛讗 诪转谞讬转讬谉 [讜讛专讬 诪砖谞转谞讜] 讘讗砖讛 砖讬砖 诇讛 讜住转 注住拽讬谞谉 [注讜住拽讬诐 讗谞讜]! 讜诪砖讬讘讬诐: 诪转谞讬转讬谉 [诪砖谞转谞讜] 注讜住拽转 讘讬谉 讘讗砖讛 砖讬砖 诇讛 讜住转, 讘讬谉 讘讗砖讛 砖讗讬谉 诇讛 讜住转, 讜讛讗 拽讗 诪砖诪注 诇谉 [讜讚讘专 讝讛 诪砖诪讬注 诇谞讜]: 讚讗祝 注诇 讙讘 [砖讗祝 注诇 驻讬] 砖讬砖 诇讛 讜住转, 诪讙讜 讚讘注讬讗 [诪转讜讱 砖爪专讬讻讛] 讘讚讬拽讛 诇讟讛专讜转, 讘注讬讗 谞诪讬 [爪专讬讻讛 讙诐 讻谉] 讘讚讬拽讛 诇驻谞讬 转砖诪讬砖 注诐 讘注诇讛.


讜诪拽砖讬诐: 讜讛讗 [讜讛专讬] 讻讘专 讗诪专讛 砖诪讜讗诇 讗转 讛讛诇讻讛 讛讝讜 讞讚讗 讝讬诪谞讗 [驻注诐 讗讞转]! 砖讻谉 讗诪专 专' 讝讬专讗, 讗诪专 专' 讗讘讗 讘专 讬专诪讬讛, 讗诪专 砖诪讜讗诇: 讗砖讛 砖讗讬谉 诇讛 讜住转 拽讘讜注 讗住讜专讛 诇砖诪砖 注诐 讘注诇讛 注讚 砖转讘讚讜拽. 讜讗讜拽讬诪谞讗 [讜讛注诪讚谞讜] 讚讘专 讝讛 讘讗砖讛 讛注住讜拽讛 讘讟讛专讜转. 诪砖诪注 砖讻讗砖专 讗讬谞讛 注住讜拽讛 讘讟讛专讜转 讗讬谞讛 爪专讬讻讛 讘讚讬拽讛 诇讘注诇讛! 讜诪砖讬讘讬诐: 砖诪讜讗诇 注爪诪讜 诇讗 讗诪专讛 驻注诪讬讬诐, 讗诇讗 讞讚讗 [讗讞转] 诪讻诇诇 讞讘专转讛 讗转诪专 [谞讗诪专讛], 砖诇诪讚讜 砖讜诪注讬讜 砖讻讱 讚注转 砖诪讜讗诇 讘讚讘专 讗讞讚 诪转讜讱 诪讛 砖讗诪专 讘讚讘专 讗讞专.


转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 讘诪讛 讚讘专讬诐 讗诪讜专讬诐 砖爪专讬讻讛 讘讚讬拽讛? 鈥� 诇讟讛专讜转, 讗讘诇 诇讘注诇讛 鈥� 诪讜转专转 讗祝 讘诇讗 讘讚讬拽讛. 讜讘诪讛 讚讘专讬诐 讗诪讜专讬诐 砖讗讬谞讛 爪专讬讻讛 讘讚讬拽讛 诇讘注诇讛? 鈥� 砖讛诇讱 诇诪讚讬谞讛 讗讞专转 讜讛谞讬讞讛 讘讞讝拽转 讟讛讜专讛 讜讗讞专 讻讱 讞讝专, 砖讬讻讜诇 诇讛谞讬讞 砖注讚讬讬谉 讟讛讜专讛 讛讬讗, 讗讘诇 讛谞讬讞讛 讘讞讝拽转 讟诪讗讛 鈥� 诇注讜诇诐 讛讗砖讛 讛讬讗 讘讟讜诪讗转讛 注讘讜专讜, 注讚 砖转讗诪专 诇讜 讘诪驻讜专砖: "讟讛讜专讛 讗谞讬".

